MANU DAN AN AI HKAINU TUM
有价值的玉米
时间:2015-02-10 16:38:38 来源:德宏团结报
Kalang mi na aten hta grai matsan ai dinghku langai mi nga ai. Shenhte dum nta masha ni yong rai yang kanu yan kawa bai nna kasha num sha langai hte la kasha nga ai. Shannu wa ni yong daini tam daini sha rai nna ngama ai. Kanu go jahpot grai jau rot nna shat lu sha shajin jau nga ai.Kawa go shat sha ngut ai hpang masha ni na hkau na ko nchyang shang let bungli ni grai shakut let nta masha ni hpe bau nga ai. kasha la kasha hte num kasha go jong lung nga ai. Kasha la kashahte num kasha go jong lung nga ai, Dai ten la kasha wa go jong tsang lahkong rai nna asak go jahku ning rai sai. Num kasha wa go tsang langai rai nna asak go matsat ning rai sai. Ma Gam wa go laika grai byin ai hta n-ga grai myit su ai hte jongyu ai hte kanu hpe hka nio ja garum rai grai chye myit ai kasha rai nga ai. bai nna num kasha wa mung laika grai byin ai hte myit mung su rai, mano manang ni mung grai ra ai shayi sha langai rai nga ai.
Kaga go hkau na galo ten hta masha ni ko nchyang shang nna dai ko lu ai mam hte shannu wa ni shan kan bau nga ai.Hkau na galo ten rai n du shi ai laman dai mam ni ma wa yang kawa go mare kata hpun ni hta dut rai gumhpro tam nga ai. Lani mi na aten hta kawa hkum n pyo nna bungli mung n lu galo rai, shanhte nta kata ko sha na hpa n nga wa ai majo Ma Gam go jopng n lu matut lung ai hte kawa galo ai bungli ni hpe shakut let galo nga ai. Gumhpro n lu ai majo tsi rung mung n lu sa rai nta kata e machyi to nga ai. Kawa go lani hte lani machyi grai song mat wa sai. Kasha Ma Gam a mung shani hpun hta nna lu dut la ai gumhpro hte tsi ni mai byin ai daram mari wa let kawa hpe tsi tsi lu ai. Lani mi na aten htakawa n nga mat sai. kawa n nga mat ai hpang ko na kanu mung lani hte lani myit ru ai hte akajong sha machyi nna n nga mat sai.
Dai hpang kawa na kasha Ma Gam go kaa jo kau da ai nhtu langai mi hte shani shagu hpun ni hta dut rai nna shannau ni a kan hpe bau nga ai. lani mi na aten hta shannau lahkong hpun hta ngut nna hkan dut ai shaloi dingla langai mi wa hpun mari la let, dingla dai go shannau hpe tsun ai dingla gumhpro n lu ai majo ndai hkaunu wa hkai sha mu nga hkainu si langai mi jo dat nu ai. Dai shaloi shannau mung hpa n nga ai sha jo dat ai hkaunu tum hpe sha la nnanta de wa nu ai. Dai shana go shannau gumhpro mung n lu shat mung n lu sha rai dai dui la jo dat ai hkai nu hpe nta shong ko achyo hkai da let shannau shat grai kosi let yup mat manu ai. Hpang jahpot shannau hpun bai hta sa na matu rot pru wa ai shaloi mana sha shannau hkai da ai hkainu si hpun tu nga ai hpe mu nna shannau mau mat ma ai. dai tu ai hkaunu hpun hpe sa yu ai shaloi hkainu langai mi sha tu ai hpe mu u ai. Shannaudai tu tsom ai hpun hpe sa yu let hkaunu sa kayenyu dat ai shaloi dai hkainu go ja hkainu byin to nga ai hte shannau mung kajong nna, grai kaba ai hte dai hkainu hpe sa dut let shannau grai pyoai hte nga mat ma ai.
Dai majo anhte ni yong mung ndai ko na la kasha wa zon myitsu ai, tsora myit hte hpring ai kasha tai hkra shakut sa wa ga.
(Ja Seng Bu)
kac_Latn zho_Hans zho_Hans kac_Latn kac_Latn kac_Latn kac_Latn kac_Latn